PATVIRTINTA

Vilkaviškio pradinės mokyklos

direktoriaus 2023 m. rugsėjo 1 d.

įsakymu Nr. V-99

**VILKAVIŠKIO PRADINĖS MOKYKLOS 2023**–**2024 IR 2024**–**2025 MOKSLO METŲ PRADINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. Vilkaviškio pradinės mokyklos (toliau – Mokyklos) ugdymo planas reglamentuoja pradinio ugdymo programos, pradinio ugdymo programos ją pritaikius mokiniams, turintiems specialiųjų ugdymosi poreikių, ir neformaliojo vaikų švietimo programų įgyvendinimą mokykloje.

2. Ugdymo planas apibrėžia Pradinio ugdymo programos įgyvendinimo nuostatas, kuriomis vadovaudamasi mokykla savarankiškai bei tikslingai, atsižvelgdama į bendruomenės poreikius, planuoja ir organizuoja pradinį ugdymą, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo plano uždaviniai:

3.1. numatyti gaires ugdymo turiniui mokykloje įgyvendinti ir ugdymui pritaikyti pagal mokinių mokymosi poreikius;

3.2. nustatyti pamokų skaičių, skirtą pradinio ugdymo programai įgyvendinti.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

4. Ugdymo organizavimas 2023–2024 ir 2024–2025 mokslo metais:

4.1. mokslo metai ir ugdymo procesas 2023–2024 m. m. pradedamas rugsėjo 1 dieną; 2024–2025 m. m. – rugsėjo 2 d.;

4.2. ugdymo procesui skiriama 175 dienos (35 savaitės);

4.3. ugdymo procesas 2023–2024 m. m. ir 2024–2025 m. m. intensyvinamas (žr. 31 p.), todėl ugdymo dienų skaičius trumpėja 2 dienomis (173 dienos).

5. Ugdymo procesas skirstomas pusmečiais (1 lentelė):

1 lentelė. Ugdymo trukmė

|  |  |  |
| --- | --- | --- |
| Mokslo metai | Pusmečiai | Ugdymo proceso pabaiga |
| 2023–2024 | I pusmetis: rugsėjo 1 d. – sausio 19 d. II pusmetis: sausio 22 d. – birželio 7 d. | Birželio 7 d. |
| 2024–2025 | I pusmetis: rugsėjo 2 d. – sausio 24 d. II pusmetis: sausio 27 d. – birželio 10 d. | Birželio 10 d. |

6. Mokinių atostogos numatomos (2 lentelė):

2 lentelė. Mokinių atostogos

|  |
| --- |
| **2023–2024 m. m.** |
| Rudens atostogos | 2023 m. spalio 30 d. – 2023 m. lapkričio 3 d.  |
| Žiemos (Kalėdų) atostogos  | 2023 m. gruodžio 27 d. – 2024 m. sausio 5 d.  |
| Žiemos atostogos  | 2024 m. vasario 19 d. – 2024 m. vasario 23 d.  |
| Pavasario (Velykų) atostogos | 2024 m. balandžio 2 d. – 2024 m. balandžio 5 d.  |
| Vasaros  | 2024 m. birželio 10 d. – 2024 m. rugpjūčio 31 d. |
| **2024–2025 m. m.** |
| Rudens atostogos | 2024 m. spalio 28 d. – 2024 m. spalio 31 d.  |
| Žiemos (Kalėdų) atostogos  | 2024 m. gruodžio 23 d. – 2025 m. sausio 7 d.  |
| Žiemos atostogos  | 2025 m. vasario 17 d. – 2025 m. vasario 21 d.  |
| Pavasario (Velykų) atostogos | 2025 m. balandžio 22 d. – 2025 m. balandžio 25 d.  |
| Vasaros | 2025 m. birželio 11 d. – 2025 m. rugpjūčio 31 d. |

**ANTRASIS SKIRSNIS**

**MOKYKLOS UGDYMO PLANAS**

7. Mokyklos 2023–2024 ir 2024–2025 mokslo metų pradinio ugdymo planas parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, 2023–2024 ir 2024–2025 mokslo metų Pradinio, pagrindinio ir vidurinio ugdymo programų bendruoju ugdymo planu, patvirtintu Lietuvos Respublikos švietimo ir mokslo ministro 2023 m. balandžio 24 d. įsakymu Nr. V-586 „Dėl 2023–2024 ir 2024–2025 mokslo metų Pradinio, pagrindinio ir vidurinio ugdymo programų bendrųjų ugdymo planų patvirtinimo“ (toliau – Ugdymo planas), Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), atnaujintomis bendrosiomis programomis patvirtintomis Lietuvos Respublikos švietimo ir mokslo ministro 2022 m. rugsėjo 30 d. įsakymu Nr. V-1541 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Pradinio ugdymo bendrosios programos), Vilkaviškio pradinės mokyklos strateginiu planu, patvirtintu direktoriaus 2021 m. sausio 20 d. įsakymu Nr. V-5 <https://vilkaviskiopradine.lt/2017/01/strateginis-planas/>., kt. bendrąjį ugdymą reglamentuojančiais teisės aktais.

8. Mokyklos ugdymo planas parengtas 2023–2024 ir 2024–2025 mokslo metams.

9. Mokyklos ugdymo planą parengė 2023 metų gegužės 16 d. mokyklos direktoriaus įsakymu Nr. V-57 sudaryta darbo grupė, į kurią bendradarbiavimo pagrindais buvo įtraukti mokytojai, mokyklos administracijos ir Vaiko gerovės komisijos atstovai, mokinių tėvai.

10. Atsižvelgiant į atliktą mokinių pasiekimų ir pažangos, NMPP rezultatų analizę, numatytos pradinio ugdymo programos įgyvendinimo gairės 2023–2024 ir 2024–2025 mokslo metams:

10.1. skatinti mokinių matematinį kūrybiškumą, gerinti jų pasiekimus, naudojant skaitmeninius įrankius;

10.2. formuoti ir plėtoti mokinių kūrybinius ir tiriamuosius įgūdžius, siekti mokinių saviraiškos realizavimo, mokyti teorines žinias sieti su praktiniu darbu.

11. Ugdymo plane įteisinami mokyklos bendruomenės susitarimai dėl:

11.1. svarbiausių planuojamų organizuoti ugdymo veiklų išdėstymo pagal laiką;

11.2. užsienio kalbos, neformaliojo vaikų švietimo užsiėmimų teikiamos pasiūlos mokiniams;

11.3. mokymosi ir švietimo pagalbos teikimo;

11.4. mokiniams teikiamų užduočių į namus apimties;

11.5. ugdymo ne mokyklos aplinkose organizavimo.

12. Mokyklos ugdymo plano projektas suderinamas su mokyklos taryba ir Vilkaviškio rajono savivaldybės vykdomąja institucija. Mokyklos ugdymo planą tvirtina mokyklos direktorius iki 2023 m. rugsėjo 1 dienos.

**TREČIASIS SKIRSNIS**

**UGDYMO TURINIO ĮGYVENDINIMO ORGANIZAVIMAS**

13. Ugdymo procesas vyksta penkias dienas per savaitę;

14. Pamokų ir pertraukų laikas (3 lentelė):

3 lentelė. Pamokų ir pertraukų laiko paskirstymas

|  |  |  |  |  |
| --- | --- | --- | --- | --- |
| Pamoka | Pamokų trukmė | Pertrauka | Pertraukų trukmė (min) | Pastabos |
| 1. | 8.00–8.45 |  |  |  |
|  |  | I | 10 |  |
| 2. | 8.55–9.40 |  |  |  |
|  |  | II | 10 |  |
| 3. | 9.50–10.35 |  |  |  |
|  |  | III | 20 | Pietų laikas 1–2 klasių mokiniams |
| 4. | 10.55–11.40 |  |  |  |
|  |  | IV | 20 | Pietų laikas 3–4 klasių mokiniams |
| 5. | 12.00–12.45 |  |  |  |
|  |  | V | 10 |  |
| 6.  | 12.55–13.40 |  |  |  |
| Neformaliojo ugdymo veiklos (laikas nurodytas neformaliojo vaikų švietimo programų tvarkaraščiuose) |

15. Pertraukoms per dieną 1–4 klasėse skiriama 1 val. 10 min.

16. Projektinės, didaktinio žaidimo, kūrybinio darbo ar kitokių formų veiklų nepertraukiamas mokymosi laikas gali būti koreguojamas, tačiau nepertraukiamo mokymosi trukmė neturi būti ilgesnė kaip 75 minutės.

17. Ugdymo programų intensyvinimas per mokslo metus numatytas Ugdymo veiklų kalendoriuje 2023–2024 m. m. ir 2024–2025 m. m. (31 p.4 lentelė).

18. Ugdymo programų įgyvendinimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, organizuojamas vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų 7 priedu.

19. Mokymosi krūvio reguliavimas:

19.1. mokiniui mokymosi krūvis per savaitę paskirstytas vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma);

19.2. mokykloje ugdymo procesui organizuoti sudaromas pamokų (veiklų) tvarkaraštis;

19.3. Mokytojų tarybos nutarimu (2023-06-07 protokolas Nr. S-2-7) mokiniai, kurie mokosi pagal neformaliojo švietimo programas, formalųjį švietimą papildančio ugdymo programas (muzikos, sporto), nuo pamokų neatleidžiami;

19.4. ilgalaikės konsultacijos (trukmė lygi pamokai) skiriamos ketvirtų klasių mokiniams matematikos žinių gilinimui ir yra įskaitomos į mokymosi krūvį;

19.5. laikinoji grupė sudaroma doriniam ugdymui (etikai) mokyti, atsižvelgiant į tėvų pasirinkimą. Grupėje mokosi ne mažiau 10 mokinių.

20. Mokykla vykdo mokymosi krūvio, mokinių mokymosi pažangos stebėseną ir prireikus suteikia savalaikę mokymosi pagalbą.

21. Mokiniui, kuris mokosi pagal pradinio ugdymo programą, tvarkaraštį sudaro ne daugiau kaip 5 pamokos pirmoje klasėje ir ne daugiau kaip 6 pamokos 2–4 klasėse per dieną.

22. Klasėje dirbantys mokytojai susitaria ir užtikrina, kad mokiniams nebūtų skiriamas daugiau kaip vienas diagnostinis darbas per dieną ir ne daugiau kaip keturi per savaitę.

23. Apie patikrinamąjį darbą mokiniai ir jų tėvai informuojami (klasėse susitarta forma) ne vėliau kaip prieš savaitę. Nerekomenduojama patikrinamuosius darbus rašyti pirmadieniais ir penktadieniais, pirmą dieną po atostogų ar šventinių dienų.

24. Mokytojų taryba (2023-06-07 protokolas Nr. S-2-7) priėmė sprendimus dėl namų darbų skyrimo, atlikimo trukmės ir tikrinimo:

24.1. namų darbai gali būti skiriami raštu ir žodžiu, trumpalaikiai arba ilgalaikiai, dėl kurių atlikimo laikotarpio, apimties, pobūdžio, vertinimo yra susitariama klasėse;

24.2. namų darbai diferencijuojami, atsižvelgiant į mokinių gabumus, galimybes, pastangas;

24.3. jei mokytojas skyrė namų darbus, juos privalo patikrinti pasirinkta forma (surinkti darbus ir ištaisyti, aptarti žodžiu, organizuoti namų darbų aptarimą poroje, grupėje ar pan.);

24.4. mokytojas, siekdamas, kad mokinio tėvai (globėjai, rūpintojai) galėtų kontroliuoti, ar jų vaikai atlieka namų darbus, užtikrina, kad būtų skelbiamos paskirtos užduotys pasirinktinai el. dienyne, mokinio sąsiuvinyje ar kita. Susitarimai dėl tėvų informavimo būdų apie mokiniui skiriamus namų darbus fiksuojami klasės mokinių tėvų susirinkimo protokole (rugsėjo mėnesį);

24.5. pradinių klasių mokiniams namų darbų atlikimui rekomenduojama skirti: 1–2 klasėse iki 0,5 val. per dieną, 3–4 klasėse iki 1 val. per dieną;

24.6. atostogų laikotarpiui namų darbai neskiriami.

25. Mokyklos spendimas mokymui diferencijuoti ir mokymuisi individualizuoti:

25.1. mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi;

25.2. mokinio individualus ugdymo planas rengiamas ir įgyvendinamas bendradarbiaujant mokytojams, mokiniams, mokinių tėvams (globėjams, rūpintojams), švietimo pagalbos specialistams;

25.3. individualus ugdymo planas sudaromas pagal formą:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| .............................................................................................KLASĖS MOKINIO (-ĖS)(vardas, pavardė, klasė) INDIVIDUALUS UGDYMO PLANAS ..................................m. m.

|  |  |  |  |  |  |
| --- | --- | --- | --- | --- | --- |
| Eil. Nr. | Dalykas | Pamokų skaičius, kai mokinys dirba su klase | Individualaus / grupinio darbo pamokų skaičius | Iš viso val. skaičius dalykui  | Pastabos |
| 1. |  |  |  |  |  |

Sėkmės kriterijai: Mokykla užtikrina:Mokinio įsipareigojimai:Mokinio tėvų (globėjų, rūpintojų) indėlis į mokymąsi:SUDERINTAKlasės mokytojas (vardas, pavardė, parašas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tėvai (globėjai, rūpintojai) (vardas, pavardė, parašas)  |

25.4. individualus ugdymo planas sudaromas mokiniui, kuris:

25.4.1. atvykęs arba grįžęs iš užsienio;

25.4.2. mokomas namuose pagal gydytojų konsultacinės komisijos rekomendacijas;

25.4.3. turi specialiųjų ugdymosi poreikių;

25.4.4. išskirtinių gabumų mokiniui, siekiančiam aukštų mokymosi pasiekimų.

26. Direktoriaus pavaduotojas ugdymui koordinuoja individualių ugdymo planų sudarymą ir įgyvendinimą.

27. Mokinio pasiekimai vertinami vadovaujantis Vilkaviškio pradinės mokyklos mokinių pažangos ir pasiekimų vertinimo tvarkos aprašu.

28. Kartą per pusmetį (prireikus ir dažniau) mokytojas, mokinys, mokinio tėvai (globėjai, rūpintojai) VGK posėdyje aptaria mokinio pasiekimus įgyvendinant individualaus ugdymo planą, iškilusias problemas, tolimesnės pagalbos poreikį.

29. Ugdymo procesas gali būti organizuojamas ne tik mokykloje, bet ir kitose aplinkose (bibliotekoje, kultūros centre, kitose švietimo įstaigose ir kt.), sudarant sąlygas mokiniams suprasti supantį pasaulį, autentiškomis sąlygomis išbandyti realius sprendimus:

29.1. ekskursijos, išvykos klasei organizuojamos ne mažiau kaip 3 kartus per mokslo metus;

29.2. už išvykos organizavimą ir mokinių saugumą atsakingas klasės mokytojas;

 29.3. mokinio mokymosi laikas išvykose, ekskursijose, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę);

 29.4. per dieną organizuojamų veiklų trukmė negali būti ilgesnė nei ugdymo proceso per dieną numatyta Higienos normoje.

30. Ugdymą organizuojant tiek pamoka, tiek kitomis mokymosi organizavimo formomis, įgyvendinamas dalykų programų ir integruoto ugdymo turinys.

31. Ugdymo veiklų kalendorius 2023–2024 m. m. ir 2024–2025 m. m. (4 lentelė):

4 lentelė. Veiklų kalendorius

|  |  |  |
| --- | --- | --- |
| Veiklos pavadinimas | Laikas | Trukmė |
| Netradicinio ugdymo dienos (Mokslo metų pradžios ir pabaigos, mokytojo dienos šventės)  | Rugsėjis, spalis, birželis | 12 pamokų  |
| Ekskursijų, išvykų dienos | Per mokslo metus | Ne mažiau 18 pamokų |
| Edukacijos mokykloje ir kitose aplinkose  | Pasirinktinai per mokslo metus | Ne mažiau 10 pamokų  |
| Renginiai: akcijos, konkursai, šventės, varžybos, turnyrai, konferencija | Per mokslo metus | Ne mažiau 15 pamokų |
| Meninio skaitymo, diktanto, dailyraščio konkursai, skaitymo akcija (lietuvių kalba) | Vasaris, kovas | 3\* pamokos |
| Tyrinėjimų-bandymų diena, lietuvių papročiai ir tradicijos, pilietiškumo ugdymas (pasaulio pažinimas) | Lapkritis, gruodis, vasaris, kovas | 5\*pamokos |
| Matematiniai konkursai, skaitmeninių įrankių naudojimas, finansinis raštingumas (matematika) | Sausis, vasaris, kovas, balandis | 4\* pamokos |

Pastaba:

skaičiai su\*žymi pamokų skaičių – perskaičiuojamą į 2 ugdymo dienas (intensyvinimas)

**KETVIRTASIS SKIRSNIS**

**MOKINIŲ MOKYMO NAMIE ORGANIZAVIMAS**

32. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ ir Mokymosi pagal formaliojo švietimo programas formų ir mokymo organizavimo tvarkos aprašu.

33. Mokiniai namie mokomi savarankišku ar (ir) nuotoliniu mokymo proceso organizavimo būdu. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą (pritaiko Bendrąją programą, numato ugdomųjų veiklų tvarkaraštį).

34. Mokinys gydytojo leidimu ir tėvų (globėjų, rūpintojų) prašymu dalį pamokų gali lankyti mokykloje (šios pamokos įrašomos į mokinio individualų ugdymo planą).

35. Namie mokomam mokiniui savarankišku ar (ir) nuotoliniu mokymo proceso organizavimo būdu 1–3 klasėse skiriama 315 pamokų per mokslo metus (9 pamokos per savaitę); 4 klasėje – 385 pamokos per mokslo metus (11 pamokų per savaitę).

36. Suderinus su mokinio tėvais (globėjais, rūpintojais), mokyklos vadovo įsakymu mokinys, kuris mokosi namie, gali nesimokyti meninio ugdymo dalykų ir fizinio ugdymo.

37. Dienyne ir mokinio individualiame ugdymo plane prie mokinio nesimokomų dalykų įrašoma „atleista“.

38. Mokiniui, kuris mokosi namuose, prireikus, skiriama iki 2 papildomų pamokų per savaitę mokymosi pasiekimams gerinti.

**PENKTASIS SKIRSNIS**

**UGDYMO PROCESO ORGANIZAVIMO YPATUMAI**

**2023–2024 IR 2024–2025 MOKSLO METAIS**

39. Mokykla užtikrina ugdymo turinio perimamumą ir nuoseklumą tarp 2008 m. ir 2022 m. Pradinio ugdymo bendrųjų programų. Siekdama, kad mokinių mokymosi procese neliktų mokymosi spragų dėl bendrųjų programų kaitos, supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo tvarką.

40. Bendrosioms programoms įgyvendinti mokytojai rengia ilgalaikius planus:

40.1. 2022 m. Pradinio ugdymo bendrųjų programų dalykų mokymosi turinys pateikiamas apimant 70 procentų. Bendruosiuose ugdymo planuose dalykų numatytų metinių pamokų. Likusias pamokas (30 proc.) mokytojas užpildo pasirinktu mokymosi turiniu, skiria laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamoms pamokoms;

40.2. ilgalaikiuose planuose pateikiama bendra informacija, dalyko pamokų skaičius per savaitę, mokinių gebėjimų vertinimas, mokymo ir mokymosi, vadovavimo klasei planas:

40.2.1. mokymo ir mokymosi planas 1 ir 3 klasių mokiniams (5 lentelė):

5 lentelė. Mokymo ir mokymosi planas 1 ir 3 klasių mokiniams

|  |  |  |  |  |
| --- | --- | --- | --- | --- |
| Mokymosi tema | Valandos (70 proc.) | Valandos (30 proc.) | Kompetencijos, pasiekimai | Pastabos (Integracija, tarpdalykinės temos) |
|  |  |  |  |  |

40.2.2. mokymo ir mokymosi planas 2 ir 4 klasių mokiniams 2023–2024 m. m. (6 lentelė):

6 lentelė. Mokymo ir mokymosi planas 2–4 klasių mokiniams

|  |  |  |  |
| --- | --- | --- | --- |
| Laikas(valandos) | Dalykas,Veiklos sritis | Pasiekimai (nuostatos, gebėjimai, žinios ir supratimas) | Pastabos (refleksija) |
|  |  |  |  |

40.2.3. vadovavimas klasei (7 lentelė):

7 lentelė. Klasės vadovo veikla

|  |  |  |
| --- | --- | --- |
| Data | Veiklos tikslai | Pastabos (refleksija) |
|  |  |  |

40.2.4. 2024–2025 m. m. ilgalaikiai planai 1–4 klasių mokių mokymui ir mokymuisi rengiami pagal 5 ir 7 lenteles;

40.3. Mokytojų parengti dalykų ilgalaikiai planai aptariami Mokytojų taryboje ir iki rugsėjo 1 d. suderinami su direktoriaus pavaduotoju ugdymui.

41. Siekiant, kad pasiekimai gerėtų, matematikos, lietuvių kalbos ir gamtos mokslų ugdymo stiprinimas išlieka prioritetine sritimi 2023–2024 – 2024–2025 mokslo metais.

42. 2023–2024 ir 2024–2025 m. m. pradinio ugdymo programos įgyvendinimo prioritetiniai tikslai:

42.1. suteikti žinių, ugdyti mokinių gebėjimus, parenkant įvairius mokymosi būdus, metodus, aplinkas, priemones;

42.2. padėti mokiniams suprasti sąvokas, idėjas, reiškinius, įgyti reikiamų žinių, išmokti ir įgusti jas taikyti praktiškai.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOMS PROGRAMOS ĮGYVENDINIMUI**

43. Pamokų skaičius 2008 m. ir 2022 m. Pradinio ugdymo programoms įgyvendinti per savaitę:

43.1. Bendrajai programai įgyvendinti pamokos per mokslo metus ir per savaitę 2023–2024 mokslo metais skirstomos taip (8 lentelė):

8 lentelė. Pamokos klasėms per mokslo metus ir per savaitę

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  KlasėDalykai | 1a | 1b | 1c | 1d | 1e | 2a | 2b | 2c | 2d | 2e | 3a | 3b | 3c | 3d | 3e | 4a | 4b | 4c | 4d | 4e | Iš viso 1–4 klasės |
| Dorinis ugdymas (tikyba arba etika) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 700(20) |
| Lietuvių kalba | - | - | - | - | - | 245(7) | 245(7) | 245(7) | 245(7) | 245(7) | - | - | - | - | - | 245(7) | 245(7) | 245(7) | 245(7) | 245(7) | 2450(70) |
| Lietuvių kalba ir literatūra | 280(8) | 280 (8) | 280 (8) | 280 (8) | 280 (8) | - | - | - | - | - | 245(7) | 245 (7) | 245 (7) | 245 (7) | 245 (7) | - | - | - | - | - | 2625(75) |
| Užsienio kalba (anglų) |  |  |  |  |  | 70(2) | 70(2) | 70(2) | 70(2) | 70(2) |  |  |  |  |  | 70(2) | 70(2) | 70(2) | 70(2) | 70(2) | 700(20) |
| Užsienio kalba (pirmoji, anglų) | - | - | - | - | - | - | - | - | - | - | 70(2) | 70(2) | 70(2) | 70(2) | 70(2) | - | - | - | - | - | 350(10) |
| Visuomeninis ugdymas |
| Visuomeninis ugdymas | 35(1) | 35(1) | 35(1) | 35(1) | 35(1) | - | - | - | - | - | 35(1) | 35(1) | 35(1) | 35(1) | 35(1) | - | - | - | - | - | 350(10) |
| Matematinis, gamtamokslinis ir technologinis ugdymas |
| Gamtos mokslai | 35(1) | 35(1) | 35(1) | 35(1) | 35(1) | - | - | - | - | - | 35(1) | 35(1) | 35(1) | 35(1) | 35(1) | - | - | - | - | - | 350(10) |
| Pasaulio pažinimas |  |  |  |  |  | 70(2) | 70(2) | 70(2) | 70(2) | 70(2) |  |  |  |  |  | 70(2) | 70(2) | 70(2) | 70(2) | 70(2) | 700(20) |
| Matematika  | 140(4) | 140(4) | 140(4) | 140(4) | 140(4) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 3325(95) |
| Technologijos  | 35(1) | 35(1) | 35(1) | 35(1) | 35(1) |  |  |  |  |  | 35(1) | 35(1) | 35(1) | 35(1) | 35(1) |  |  |  |  |  | 350(10) |
| Meninis ugdymas |
| Dailė  | 35(1) | 35(1) | 35(1) | 35(1) | 35(1) | - | - | - | - | - | 35(1) | 35(1) | 35(1) | 35(1) | 35(1) | - | - | - | - | - | 350(10) |
| Dailė ir technologijos |  |  |  |  |  | 70(2) | 70(2) | 70(2) | 70(2) | 70(2) |  |  |  |  |  | 70(2) | 70(2) | 70(2) | 70(2) | 70(2) | 700(20) |
| Muzika  | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 1400(40) |
| Šokis | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 700(20) |
| Fizinis ugdymas | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 2100(60) |
| Informatika |  |  |  |  |  |  |  |  |  |  | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 350(10) |
| Konsultacijos matematikos žinių gilinimui |  |  |  |  |  |  |  |  |  |  |  |  |  |  |  | 35(1) | 35(1) | 35(1) | 35(1) | 35(1) | 175(5) |
| Iš viso privalomų pamokų skaičius  | 805(23) | 805(23) | 805(23) | 805(23) | 805(23) | 875(25) | 875(25) | 875(25) | 875(25) | 875(25) | 910(26) | 910(26) | 910(26) | 910(26) | 910(26) | 945(27) | 945(27) | 945(27) | 945(27) | 945(27) | 17675(505) |
| Atvykusiems, grįžusiems iš užsienio programų skirtumams likviduoti, lietuvių kalbos mokymui |  |  |  |  |  |  |  |  |  |  |  |  |  |  |  |  | 35(1) |  |  | 35(1) | 70(2) |
| Neformalusis švietimas | 1225(35) |
| Iš viso valandų: | 18970(542) |

43.2. Bendrajai programai įgyvendinti pamokos per mokslo metus ir per savaitę 2024–2025 mokslo metais skirstomos taip (9 lentelė):

9 lentelė. Pamokos klasėms per mokslo metus ir per savaitę

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  KlasėDalykai | 1a | 1b | 1c | 1d | 1e | 2a | 2b | 2c | 2d | 2e | 3a | 3b | 3c | 3d | 3e | 4a | 4b | 4c | 4d | 4e | Iš viso 1–4 |
| Dorinis ugdymas (tikyba arba etika) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 700(20) |
| Lietuvių kalba ir literatūra | 280(8) | 280(8) | 280(8) | 280(8) | 280(8) | 245(7) | 245(7) | 245(7) | 245(7) | 245(7) | 245(7) | 245(7) | 245(7) | 245(7) | 245(7) | 245(7) | 245(7) | 245(7) | 245(7) | 245(7) | 5075 (145) |
| Užsienio kalba (pirmoji, anglų) | - | - | - | - | - | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 1050 (30) |
| Visuomeninis ugdymas |
| Visuomeninis ugdymas | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 700(20) |
| Matematinis, gamtamokslinis ir technologinis ugdymas |
| Gamtos mokslai | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 700(20) |
| Matematika  | 140(4) | 140(4) | 140(4) | 140(4) | 140(4) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 175(5) | 3325(95) |
| Technologijos  | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 700(20) |
| Meninis ugdymas |
| Dailė  | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 700(20) |
| Muzika  | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 70(2) | 1400(40) |
| Šokis | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 700(20) |
| Fizinis ir sveikatos ugdymas |
| Fizinis ugdymas | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 105(3) | 2100(60) |
| Informatika |  |  |  |  |  |  |  |  |  |  | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 35(1) | 350(10) |
| Konsultacijos matematikos žinių gilinimui |  |  |  |  |  |  |  |  |  |  |  |  |  |  |  | 35(1) | 35(1) | 35(1) | 35(1) | 35(1) | 175(5) |
| Iš viso privalomų pamokų skaičius  | 805(23) | 805(23) | 805(23) | 805(23) | 805(23) | 875(25) | 875(25) | 875(25) | 875(25) | 875(25) | 910(26) | 910(26) | 910(26) | 910(26) | 910(26) | 945(27) | 945(27) | 945(27) | 945(27) | 945(27) | 17675(505) |
| Atvykusiems, grįžusiems iš užsienio programų skirtumams likviduoti, lietuvių kalbos mokymui |  |  |  |  |  |  |  |  |  |  |  |  |  |  |  |  | 35(1) |  |  | 35(1) | 70(2) |
| Neformalusis švietimas | 1225(35) |
| Iš viso valandų: | 18970(542) |

 **ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

44. Ugdymo sričių / ugdymo dalykų programų įgyvendinimas 2023–2024 m. m. ir 2024–2025 m. m.:

**44.1. Dorinis ugdymas:**

44.1.1. mokykloje sudaromos laikinosios grupės etikai mokyti;

44.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) pateiktą prašymą.

**44.2. Pirmosios užsienio kalbos mokymas (anglų kalbos):**

44.2.1. mokykloje pirmoji užsienio kalba yra anglų kalba;

44.2.2. anglų kalbos mokoma antraisiais–ketvirtaisiais pradinio ugdymo programos metais;

44.2.3. papildomam kalbiniam (anglų kalbos) mokymui 3–4 klasių mokiniams skiriama po 1 val. per savaitę (iš viso 10 valandų).

 **44.3. Socialinis / visuomeninis ir gamtamokslinis ugdymas:**

44.3.1. 2023–2024 mokslo metais 2 ir 4 klasėse socialiniam ir gamtamoksliniam ugdymui skiriama po pusę pasaulio pažinimo dalykui skirto ugdymo laiko, iš kurio ne mažiau kaip viena ketvirtoji skiriama praktinei patyriminei veiklai mokykloje ir kitose aplinkose;

44.3.2. 2023–2024 mokslo metais 1 ir 3 klasėse, o 2024–2025 mokslo metais 1– 4 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla mokykloje ir kitose aplinkose.

**44.4. Fizinis ugdymas:**

44.4.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojų rekomendacijas;

44.4.2. tėvų (globėjų) pageidavimu mokiniai gali lankyti sveikatos grupes ne mokykloje;

44.4.3. mokiniams, atleistiems nuo fizinio ugdymo pamokų dėl sveikatos ir laikinai dėl ligos, mokytojas siūlo kitą veiklą (pvz.: įvairius stalo žaidimus, literatūros apie sportą, sveikatos ugdymą skaitymą ir pan.) užtikrindamas mokinių saugumą.

**44.5. Meninis ugdymas (dailė, technologijos, teatras):**

44.5.1. 2023–2024 mokslo metais 1 ir 3 klasėse, o 2024–2025 mokslo metais 1– 4 klasėse dailės ir technologijų programoms įgyvendinti skiriama po 1 valandą per savaitę;

44.5.2. 2023–2024 mokslo metais dailės ir technologijų programai 2 ir 4 klasėse įgyvendinti skiriama 2 val. per savaitę, iš jų – technologiniam ugdymui skiriama ne mažiau kaip viena trečioji dailės ir technologijų dalykui skiriamo laiko;

 44.5.3. teatro mokoma taikant jo elementus per įvairų dalykų pamokas ir neformaliojo vaikų švietimo veiklas.

**44.6. Informacinės technologijos / informatika:**

44.6.1. integruotai mokoma 1–2 klasėse;

44.6.2. kiekvienai 3–4 klasei skiriama po 1 valandą per savaitę;

44.6.3. skaitmeninei mokinių kompetencijai ugdyti pagal galimybes per visus ugdymo dalykus naudojamos šiuolaikinės skaitmeninės technologijos;

44.6.4. neformaliojo vaikų švietimo būreliuose ugdomas mokinių informacinis mąstymas, mokoma kūrybiškumo ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

**44.7. Etninės kultūros bendroji programa ir Gyvenimo įgūdžių bendroji programa:**

44.7.1. etninės kultūros bendroji programa 1–4 klasėse įgyvendinama integruojant į kitus mokomuosius dalykus ir neformaliojo vaikų švietimo veiklas;

44.7.2. gyvenimo įgūdžių bendroji programa 2023–2024 mokslo metais 1 ir 3 klasėse, o 2024–2025 mokslo metais 1–4 klasėse įgyvendinama integruojant temas į kitus mokomuosius dalykus ir neformaliojo vaikų švietimo veiklas;

44.7.3. prevencinė programa „Laikas kartu“ 1–4 klasėse įgyvendinama klasės valandėlių metu (1 kartą per savaitę).

**45. Neformaliojo vaikų švietimo organizavimas mokykloje:**

45.1. mokykloje sudaromos galimybės kiekvienam mokiniui (ypač turintiems specialiųjų ugdymosi poreikių, esant nepalankioms socialinėms, ekonominėms, kultūrinėms sąlygoms šeimose) pasirinkti jo poreikius atliepiančias įvairių krypčių neformaliojo vaikų švietimo programas;

45.2. mokykla kiekvienų mokslo metų pabaigoje įvertina mokinių neformaliojo švietimo poreikius ir, atsižvelgdama į turimas lėšas, siūlo neformaliojo švietimo programas;

45.3. kiekvienai neformaliojo švietimo programai skiriamos valandos visiems mokslo metams;

45.4. minimalus mokinių skaičius neformaliojo vaikų švietimo grupėje 12 mokinių;

45.5. neformaliojo vaikų švietimo valandos 1–4 klasėse, pritarus mokyklos tarybai, skiriamos (10 lentelė):

10 lentelė. Neformaliojo ugdymo valandų paskirstymas

|  |  |  |
| --- | --- | --- |
| Eil. Nr.  | Neformaliojo vaikų švietimo būreliai | Savaitinių valandų skaičius |
|  | Sportas, sveika gyvensena (šachmatai – 2 val., judrieji žaidimai – 4 val.) | 6 |
|  | Kalbinis ugdymas (anglų kalbos žinių gilinimas – 12 val., projektinė veikla – 2 val.) | 14 |
|  | Technologinė kūryba (informacinės technologijos) – 2 val. | 2 |
|  | Meninė raiška (dailė – 1 val., šokis – 4 val., dainavimas – 4 val., teatras – 1 val.) | 10 |
|  | Etnokultūra – 1 val. | 1 |
|  | Gamtamokslinis mokinių ugdymas (tyrinėjimai, bandymai) – 3 val. | 3 |
| Iš viso paskirta neformaliojo vaikų švietimo valandų 1–4 klasėse  | 36 |

45.6. neformaliojo vaikų švietimo programos per mokinių atostogas nevykdomos.

**46. Pamokos, skiriamos mokinių ugdymosi poreikiams tenkinti:**

46.1. programos „Informatika pradiniame ugdyme“ įgyvendinimui 3–4 klasėse po 1 pamoką per savaitę;

46.2. konsultacijos matematikos žinių gilinimui 4-ose klasėse po 1 pamoką per savaitę;

46.3. atvykusiems, grįžusiems iš užsienio, ugdymo programų skirtumams likviduoti lietuvių kalbai mokyti po 1 pamoką per savaitę.

 **IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**2023–2024 IR 2024–2025 MOKSLO METAIS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

47. Mokykla, rengdama ir įgyvendindama mokyklos ugdymo planą, atsižvelgia į mokinių, kuriems reikalinga pagalba dėl specialiųjų ugdymosi poreikių, reikmes, švietimo pagalbos tarnybos, mokyklos Vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

48. Mokykla, formuodama mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir atsižvelgia į:

48.1. mokinio mokymosi ir švietimo pagalbos poreikius;

48.2. formaliojo švietimo programą;

48.3. mokymosi formą ir mokymo proceso organizavimo būdą;

48.4. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

48.5. mokyklos ir tėvų (globėjų, rūpintojų) įsipareigojimus, įteisintus mokymo sutartyje.

49. Pradinio ugdymo individualizuota programa įgyvendinama vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų 8 priedu.

50. Kiekvienam mokiniui, turinčiam specialiųjų ugdymosi poreikių, klasės mokytojas, paskirtas koordinuojantis asmuo, švietimo pagalbą teikiantys specialistai kartu su vaiku ir jo tėvais (globėjais, rūpintojais) vadovaujantis Bendrųjų ugdymo planų 78 punkte nurodytu pradinio ugdymo dalykų programoms įgyvendinti skiriamų pamokų skaičiumi, numatyto ugdymo ir pagalbos tikslus, rengia individualų pamokų tvarkaraštį ir individualų ugdymo planą, kuriame gali:

50.1. koreguoti iki 20 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

50.2. trumpinti pamokos laiką;

50.3. vėliau pradėti pirmosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

50.4. nemokyti užsienio kalbos turinčiojo kompleksinių negalių ir (ar) kompleksinių sutrikimų. Užsienio kalbos pamokų laikas skiriamas lietuvių kalbai mokyti;

50.5. nemokyti muzikos turinčio klausos sutrikimą (išskyrus nežymų);

50.6. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gauna specialiąją pedagoginę pagalbą.

51. Sutrikusios kalbos mokiniui individualioms ir grupinėms pratyboms 1–4 klasėse skiriama ne mažiau kaip 70 pamokų per dvejus mokslo metus.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

52. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrojoje programoje numatytus pasiekimus ir vadovaujantis Bendrųjų ugdymo planų nuostatomis.

53. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrojoje programoje numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

54. Mokinio, besimokančio pagal individualizuotą ugdymo programą padaryta arba nepadaryta pažanga fiksuojama atitinkamose elektroninio dienyno ir pasiekimų apskaitos suvestinės skiltyse, įrašant „pp“ arba „np“.

**TREČIASIS SKIRSNIS**

**ŠVIETIMO PAGALBOS MOKINIUI TEIKIMAS**

55. Švietimo pagalbos tikslas – padėti kiekvienam mokiniui pajusti mokymosi sėkmę, siekiant individualios pažangos, atsižvelgiant į jo gabumus, turimą mokymosi ir asmeninę patirtį. Mokykla specialiąją pedagoginę ir specialiąją pagalbą mokiniui teikia vadovaudamasi teisės aktais, įgyvendindama Švietimo pagalbos tarnybos ir mokyklos vaiko gerovės komisijos rekomendacijas.

56.Teikiant mokymosi pagalbą:

56.1. ugdymo procese nuolat stebima mokinio daroma individuali pažanga ir pasiekimai.

Mokiniui suteikiama savalaikė mokymosi pagalba, kad mokinys galėtų likviduoti mokymosi spragas, arba kad mokinys, turintis išskirtinių gabumų, galėtų pagerinti savo mokymosi pasiekimus;

 56.2. mokymosi pagalba teikiama, vadovaujantis Vilkaviškio pradinės mokyklos švietimo pagalbos mokiniui teikimo tvarkos aprašu, patvirtintu mokyklos direktoriaus 2019 m. spalio 28 d. įsakymu Nr. V–177;

 56.3. mokymosi pagalba teikiama mokiniui:

56.4. dėl ligos ar kitų priežasčių praleidusiam dalį pamokų;

56.5. gavusiam nepatenkinamą atsiskaitomųjų (diagnostinių, kontrolinių darbų) ar kitų užduočių įvertinimą;

56.6. gavusiam kelis iš eilės nepatenkinamus kurio nors dalyko įvertinimus;

56.7. jei pasiekimų lygis (vieno ar kelių dalykų) žemesnis, nei numatyta pradinio ugdymo bendrosiose programose ir mokinys nedaro pažangos;

56.8. jei jo pasiekimai yra aukščiausio lygmens ir (ar) jei jis domisi pasirinkta mokymosi sritimi;

56.9. kitais mokyklos pastebėtais mokymosi pagalbos poreikio atvejais.

57. Mokykla užtikrina ne tik vienkartinės, bet sisteminės mokymosi pagalbos teikimą apimdama pasiekimų žemėjimo prevenciją, intervenciją sprendžiant iškilusias problemas ir kompensacinių priemonių taikymą, kai suteikiama pagalba ar mokymosi priemonės, kurių mokiniai negali gauti namuose, sąlygų sudarymą išskirtinių gabumų mokinių mokymuisi ir panašiai.

58. Mokymosi pagalba teikiama:

58.1. pamokoje kaip grįžtamasis ryšys, pagal jį koreguojamas mokinio mokymasis, pritaikant tinkamas mokymo(si) užduotis ir kt.;

58.2. sudaromos sąlygos konsultuotis po pamokų:

58.2.1. mokinių grupėje, sudarytoje iš tos pačios klasės ar skirtingų klasių panašaus amžiaus mokinių;

58.3. skiriant trumpalaikes konsultacijas. Trumpalaikės konsultacijos, trunkančios trumpiau nei pamoką arba trumpesnį laikotarpį (pvz., mėnesį ar pusmetį), neįskaitomos į mokinio mokymosi krūvį;

58.4. skiriant ilgalaikes konsultacijas. Ilgalaikės konsultacijos, t. y. kurių trukmė lygi pamokos trukmei ir kurios teikiamos visus mokslo metus, įskaitomos į mokinio mokymosi krūvį;

58.5. konsultacijoms naudojamos pamokos, skiriamos mokinio ugdymosi poreikiams tenkinti (žr. 46 p.);

58.6. organizuojant pačių mokinių pagalbą kitiems mokiniams „Mokinys–Mokiniui“.

58.7. tėvų (globėjų) pageidavimu mokykloje sudaromos sąlygos mokykloje atlikti namų darbus:

58.7.1. pailgintos dienos grupėje 1–2 klasių mokiniams;

58.7.2. pailgintos dienos grupėje 3–4 klasių mokiniams;

59. Už mokymosi pagalbos teikimo organizavimą mokykloje atsakingas direktoriaus pavaduotojas ugdymui.

**KETVIRTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

60. Mokiniui, turinčiam specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu, mokykla organizuoja pagal mokyklos vaiko gerovės komisijos ir Švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

 61. Mokiniui, besimokančiam pagal individualizuotą programą mokymas namie organizuojamas:

 61.1. vadovaujantis Bendrųjų ugdymo planų II skyriaus V skirsniu. Mokyti namie skiriamos ne mažiau kaip 296 valandos per metus, iš kurių iki 74 pamokų per metus galima skirti specialiosioms pamokoms ar specialiosioms pratyboms;

 61.2. mokiniui, kuris turi ir judesio ir padėties sutrikimų, mokymas namie organizuojamas vadovaujantis Bendrųjų ugdymo planų II skyriaus V skirsniu.

**PENKTASIS SKIRSNIS**

**BAIGIAMOSIOS NUOSTATOS**

62. Už pradinio ugdymo programos ugdymo plano įgyvendinimą atsakingas mokyklos direktorius ir direktoriaus pavaduotojai ugdymui.

63. Ugdymo planas skelbiamas mokyklos interneto svetainėje www.vilkaviskiopradine.lt.

\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Vilkaviškio pradinės mokyklos tarybos posėdžio Vilkaviškio rajono savivaldybės mero

2023 m. birželio 13 d. protokoliniu nutarimu 2023 m. rugpjūčio 17 d. potvarkiu

Nr. S-1-3 Nr. B-MP-323